laion/Wikipedia-Exotic huggingface dataset:
ცქვრინი

ცქვრინი (ლათ. Acipenser ruthenus) — თევზი ზუთხისებრთა ოჯახისა. მისი სხეული სიგრძე 125 სმ, ხოლო მასა 16 კგ აღწევს. გვხვდება კასპიის, შავი და აზოვის ზღვების აუზში და ჩრდილოეთ ყინულოვან ოკეანეში. 2 რასა — ევროპული და ციმბირული: ცნობილია ნახევრადგამსვლელი ფორმები (კასპიის ზღვა). ქვირითს ყრის გაზაფხულზე კენჭნარ და ქვიან გრუნტზე. მამალი სქესობრივ სიმწიფეს აღწევს 3-7 წლისა, ხოლო დედალი — 5-12 წლისა. ნაყოფიერება 4-იდან 137 ათას ქვირითამდე. სიცოცხლის ხანგრძლივობა 22 წელია. ცქვრინი მეტწილად იკვებება მწერების მატლით. ზამთარში ჩვეულებრივ ჩაწოლილია ორმოში. ძვირფასი სარეწაო თევზია. ცქვრინი — სტატია დიდი რუსული ენციკლოპედიიდან (რუსული)
ტარპანი

ტარპანი (ლათ. Equus ferus ferus) — გარეული ცხენის ქვესახეობა (შესაძლოა შინაური ცხენის ზოგიერთი ჯიშის წინაპარიც იყოს). ტანად პატარა იყო (სიმაღლე მინდაოში 116-136 სმ), ჰქონდა მკვრივი, ნაცრისფერი სხეული, შავი ფაფარი, ზურგის გასწვრივ კი — შავი ზოლი. ამოწყდა, რადგან ბუნებრივ პირობებში მათი არსებობა შინაური ცხოველების ჯოგებმა შეზღუდეს, ნაწილობრივ ადამიანმაც გაანადგურა. ჯერ კიდევ XVIII—XIX საუკუნეებში ფართოდ იყო გავრცელებული ევროპის რიგ ქვეყანაში, აგრეთვე დასავლეთ ყაზახეთში. მისი სამშობლო იყო რუსეთის ევროპული ნაწილი და აღმოსავლეთი ევროპა. ქართული საბჭოთა ენციკლოპედია, ტ. 9, თბ., 1985. — გვ. 661.
რიმუში

რიმუში — აქადის იმპერიის მეორე მეფე. ის იყო მეფე სარგონ აქადელისა და დედოფალ ტაშლულტუმის შვილი. რიმუშის მმართველობამ 9 წელს გასტანა (არის ვერსიები რომ მეფობდა 7 ან 15 წლის მანძილზე). ლეგენდის თანახმად რიმუში მოკლეს, აქადის იმპერიის მართვა კი მისმა ძმამ მანიშტუსუმ განაგრძო. ვიკისაწყობში არის გვერდი თემაზე: რიმუში Kramer, S. Noah, The Sumerians: Their History, Culture and Character, ჩიკაგო, 1963
ფოსა

ფოსა (ლათ. Cryptoprocta ferox) — მტაცებელი ძუძუმწოვარი ვივერისებრთა ოჯახისა. მისი სხეულის სიგრძე 80 სმ, სიმაღლე 37 სმ, ხოლო მასა 7-12 კგ აღწევს. გრძელი კუდი (65 სმ-მდე) აქვს. კუნძულ მადაგასკარის ყველაზე დიდტანიანი მტაცებელია. ფოსას სხეული დაფარულია მოკლე, მოწითალო-ყავისფერი ბეწვით. ბინადრობს ტყეში. იკვებება პატარ-პატარა ძუძუმწოვრებითა და ფრინველებით; ზიანი მოაქვს შინაური ფრინველისა და ღორების (გოჭების) განადგურებით. ქართული საბჭოთა ენციკლოპედია, ტ. 10, თბ., 1986. — გვ. 370.
ჩათირქოლი

ჩათირქოლი (ყირგ. Чатыр-Көл — ციური ტბა) — გაუდინარი ტბა ცენტრალურ ტიან-შანში, ყირგიზეთში. მდებარეობს ტექტონიკურ ღრმულში, ათბაშისა (ჩრდილოეთი) და თორუგართაუს (სამხრეთი) ქედებს შორის, ზღვის დონიდან 3530 მ სიმაღლეზე. ზედაპირის ფართობი 153,5 კმ². მაქსიმალური სიღრმე 16 მ. ტბის წყალი მტკნარია, აღმოსავლეთ ნაწილში — მომლაშო. რელიეფი წარმოადგენს სუსტად დანაწევრებულ ტბიურ-მდინარეულ აკუმულაციურ ვაკეს. ტბის სამხრეთ-აღმოსავლეთი ნაპირი ძირითადად ჭაობურია, ჩრდილოეთი — კლდოვანი. უმეტესად საზრდოობს თოვლის წყლით. გაყინულია ნოემბრიდან მაისამდე. ტბის სიახლოვეს გადის ავტოტრასა ბიშკეკი — კაშგარი. ქართული საბჭოთა ენციკლოპედია, ტ. 11, თბ., 1987. — გვ. 70. ჩათირქოლი — გეოგრაფიული ენციკლოპედია (რუსული)
ხაზარაჯათი

ხაზარაჯათი, შუა ავღანეთის მთები (სპარს. هزاره‌جات ) — ირანის მთიანეთის ავღანეთში მდებარე ნაწილი. ძირითადად მოიცავს მდინარეების: თეჯენის და ფარახრუდის აუზს. მთიანეთის სიგრძე შეადგენს 600 კილომეტრს, ხოლო სიგანე 300 კმ-ს. ხაზარაჯათის უმაღლესი მწვერვალია კაისარი (4182 მ). ქედი ძირითადად აგებულია ფიქლებითა და კირქვებით. რეგიონის ძირითად მოსახლეობას შეადგენს ჰაზარელები. ირანის მთიანეთი. ↑ - Some Hazara prefer to call the area Hazaristan, using the more modern “istan” ending.
ტიბერიადის ტბა

ტიბერიადის ტბა, გენესარეთის ტბა, ბაჰრ-ტაბარია (ებრ. ים כנרת) — მტკნარწყლიანი ტბა ჩრდილო-აღმოსავლეთ ისრაელში. მდებარეობს გჰორის ტექტონიკური ქვაბულის ჩრდილოეთ ნაწილში, ზღვის დონიდან 212 მეტრით დაბლა. ფართობი 161-169 კმ². მაქსიმალური სიღრმე 43 მ. დასავლეთი და აღმოსავლეთი ნაპირები კლდოვანია, ჩრდილოეთი და სამხრეთი — დამრეცი. დედამიწის ყველაზე დაბლა მდებარე მტკნარწყლიანი ტბაა. წყლის დონე წლის განმავლობაში ცვალებადია. დასავლეთ სანაპიროზე მდებარეობს ქალაქი ტიბერია. ტიბერიადის ტბაში გაედინება მდინარე იორდანე. მდიდარია თევზით. მოქცეულია იორდანეს რიფტულ ხეობაში, სირია-აფრიკის რღვევის ჩრდილოეთ ნაწილში. ისევე როგორც მკვდარი ზღვა — ტიბერიადის ტბა ამ რღვევის შედეგია. აქვს მომრგვალებულ-წაგრძელებული რომბის ფორმა. სიგრძე 21 კმ, სიგანე 13 კმ. ტიბერიადის ტბა ეწოდა ქალაქ ტიბერიადის (თანამედროვე ტიბერია) სახელის მიხედვით. მოხსენიებულია ძველ აღთქმაში როგორც „კინერეთის ზღვა“ ან „ქინერეთის ტბა“. სახარებაში მრავალჯერ მოიხსენიება როგორც „გალილეის ზღვა“, „ტიბერიადის ზღვა“ და „გენესარეთის ტბა“, უბრალოდ „ზღვა“ ან „ტბა“. ახალ აღთქმაში გენესარეთის ტბა უკავშირდება იესო ქრისტეს საქმიანობასთან დაკავშირებულ მრავალ ნაამბობს. იესო ქრისტემ თავისი ცხოვრების დიდი ნაწილი გაატარა ტბის სიახლოვეს. სწორედ გენესარეთის ტბაზე თევზაობდნენ მოციქულები წმინდა პეტრე და ანდრია მოციქული, როდესაც იყვნენ მოწოდებულნი იესო ქრისტეს მიერ მოციქულთა საქმეში. შეგიძლიათ იხილოთ მედიაფაილები თემაზე „ტიბერიადის ტბა“ ვიკისაწყობში. ტიბერიადის ტბა — სტატია დიდი რუსული ენციკლოპედიიდან (რუსული) ტიბერიადის ტბა — სტატია ენციკლოპედია ბრიტანიკიდან (ინგლისური)
ციმბირული საბჭოთა ენციკლოპედია

ციმბირული საბჭოთა ენციკლოპედია (ცსე) — რუსულენოვანი ენციკლოპედიური გამოცემა ციმბირის, შორეული აღმოსავლეთისა და ურალის გეოგრაფიაზე, დემოგრაფიასა და სოციალური მდგომარეობაზე. ციმბირული საბჭოთა ენციკლოპედია სსრკ-ის რეგიონული ენციკლოპედიების წინამორბედად შეიძლება ჩაითვალოს. თავდაპირველად ციმბირული ენციკლოპედიის გამოცემის საკითხი 1919 წელს დაისვა ტომსკში „ციმბირის კვლევის ინსტიტუტის“ მიერ. ამ ინიციატივას მხარს უჭერდა თეთრგვარდიელთა მოძრაობის ხელმძღვანელი ალექსანდრ კოლჩაკი. დასახული პროგრამის გახორციელება 1920 წელს დაიწყო, თუმცა საბჭოთა ხელისუფლების დამყარებამ პროექტი დახურა. 1926 წელს განათლებულ წრეებში ფუნდამენტურ შრომაზე ლაპარაკი განახლდა და უკვე ერთი წლის თავზე, 1927 წლის აპრილში, ორგბიურო შეიკრიბა და ადგილობრივი მეცნიერებისგან რედკოლეგია დამტკიცდა. პირველი ტომი გაზეთ „პრავდასთან“ ერთად გამოიცა 10 000-იანი ტირაჟით, ხოლო მომდევნო ორი გაერთიანებულმა გამომცემლობა „ოგიზმა“ გამოსცა. 1929-32 წლებში ნოვოსიბირსკში 3 ტომი დაიბეჭდა, დაგეგმილი ორი ძირითადი და ერთი დამატებითი ტომის დაბეჭდვა კი ვეღარ მოხერხდა, რადგან გამოცემა დაიხურა. ენციკლოპედიის რედკოლეგიაში 500-ზე მეტი ადამიანი იყო გაერთიანებული. დაგეგმილი მეოთხე ტომის გამოცემა მხოლოდ 1992 წელს ნიუ-იორკში მოხერხდა გადარჩენილი მიკროფირისა და სასიგნალო ეგზემპლარების წყალობით, რომლებიც თავის დროზე სარედაქციო კოლეგიის წევრებისთვის ჰქონდათ დარიგებული. ენციკლოპედია ცოდნის თითქმის ყველა სფეროს მოიცავს, მაგრამ ფაქტების წყობისა და შინაარსის გადმოცემის მხრივ მარქსიზმ-ლენინიზმის საგრძნობი გავლენა ემჩნევა. О. И. Блинова , В. В. Палагина «„Сибирская советская энциклопедия“ как источник диалектной лексикографии», Томск: Томский университет, 1979.
რამის ტბა

რამი (ებრ. בריכת רם) — ტბა ისრაელში. მდებარეობს გოლანის მაღლობების ჩრდილო-აღმოსავლეთ ნაწილში, ზღვის დონიდან დაახლოებით 940 მ სიმაღლეზე. წარმოიქმნა ჩამქრალი ვულკანის მაარის წყლით ამოვსების შედეგად. იკვებება მდნარი თოვლის წყლითა და მიწისქვეშა წყლით. რამის ტბა დაარქივებული 2014-03-27 საიტზე Wayback Machine. (ინგლისური)
ხულა

ხულა (ებრ. אגם החולה) — ტბა ისრაელში. მდებარეობს ტიბერიადის ტბიდან ჩრდილოეთით 20 კილომეტრში, ზღვის დონიდან 68 მ სიმაღლეზე. წარმოიქმნა დაახლოებით 25 ათასი წლის წინ ვულკანის ამოფრქვევის შედეგად. 1950-1958 წლებში მიმდინარეობდა მელიორაციული სამუშაოები. ხულა (რუსული)
ბრიზი (მთა)

ბრიზი (გერმ. Brisi) — მთა შვეიცარიაში, აპენცელის ალპებში. მიეკუთვნება ხურფირსტენის ჯგუფს. მდებარეობს სანქტ-გალენის კანტონში, გადაჰყურებს ვალენშტადტის ტბას. მწვერვალი ადვილი მისაღწევია საფეხმავლო ბილიკით. Brisi on Summitpost
მორგენბერგჰორნი

მორგენბერგჰორნი (გერმ. Morgenberghorn) — მთა შვეიცარიაში, ბერნის ალპებში. მდებარეობს ბერნის კანტონში, გადაჰყურებს თუნის ტბას. აღმართულია ფრუტიგენისა და ლაუტერბრუნენის მუნიციპალიტეტებს შორის მდებარე ქედის ჩრდილოეთ დაბოლოებაზე. Morgenberghorn on Hikr
შაფბერგი

შაფბერგი (გერმ. Schafberg) — მთა შვეიცარიაში, ბერნის ალპებში, ფრიბურისა და ბერნის კანტონების საზღვარზე. მისი სიმაღლე ზღვის დონიდან 2 239 მეტრია და წარმოადგენს უმაღლეს მწვერვალს იაუნის უღელტეხილის ჩრდილოეთით მდებარე ქედზე. Schafberg on Hikr
ზოსტო

ზოსტო (იტალ. Sosto) — მთა შვეიცარიაში, ლეპონტის ალპებში. მდებარეობს ტიჩინოს კანტონში, გადაჰყურებს ოლივონის მუნიციპალიტეტს. აღმართულია ლუცონეს ტბის სამხრეთითა და ტორონე-დი-ნავის მთის დასავლეთით. Sosto on Hikr
ჰოგანტი

ჰოგანტი (გერმ. Hohgant) — მთა შვეიცარიაში, ემენტალის ალპებში. მდებარეობს ბერნის კანტონში, ემენტალის რეგიონის სამხრეთით. მთავარი მწევრვალი ზღვის დონიდან 2 197 მეტრზე მდებარეობს. ჰოგანტის მთაზე, ქვიშაქვის ფორმაციებში წარმოქმნილია რამდენიმე მღვიმე. Hohgant on Hikr
კრიუზი

კრიუზი (გერმ. Chrüz) — მთა შვეიცარიაში, ალპებში, რეტიკონის ქედზე. მდებარეობს გრაუბიუნდენის კანტონში, სანქტ-ანტიონიენის მუნიციპალიტეტის დასავლეთით, ზღვის დონიდან 2 196 მეტრზე. Chrüz on Hikr
მალინ ოკერმანი

მალინ ოკერმანი (შვედ. Malin Åkerman; დ. 12 მაისი, 1978, სტოკჰოლმი, შვედეთი) — შვედური წარმოშობის კანადელი კინომსახიობი, მოდელი და მომღერალი. დაიბადა შვედეთის დედაქალაქში, კანადაში კი ორი წლიდან ცხოვრობს. ჯერ კიდევ ადრეულ ბავშვობაში ჩნდებოდა ტელერეკლამებში, თექვსმეტი წლის ასაკში კი სამოდელო სააგენტოსთან მოაწერა კონტრაქტს ხელი. ოკერმანის კინოდებიუტი 1997 წელს სერიალში „დედამიწა: საბოლოო კონფლიქტი“ შედგა. ამის შემდეგ ქერათმიანი ლამაზმანი არაერთ კანადურ ტელეპროექტში მიიწვიეს. ცნობილია კომედიური როლებით. მალინი სტოკჰოლმში დაიბადა. დედამისი, პია, მოდელი იყო, მამა , მაგნუს ოკერმანი კი — სადაზღვევო ბროკერი. როდესაც მალინს ორი წელი შეუსრულდა, ოჯახი სტოკჰოლმიდან კანადაში გადავიდა საცხოვრებლად და ტორონტოში დაიდო ბინა. რამდენიმე წელიწადში ცოლ-ქმარი განქორწინდა. მაგნუსი შვედეთში დაბრუნდა, პია კი ქალიშვილთან ერთად კანადაში დარჩა. სკოლის დამთავრების შემდეგ მალინმა იორკის უნივერსიტეტში ჩააბარა. 16 წლისამ სამოდელო სააგენტოში Ford Models შერჩევა გაიარა და რამდენიმე წლიწადი ამ სააგენტოს წამყვან მოდელადაც მუშაობდა. შემდეგ კალიფორნიაში გადავიდა და ჰოლივუდური კინოკარიერა დაიწყო. ოფიციალური საიტი მალინ ოკერმანი კინოფილმების ინტერნეტ-მონაცემთა ბაზაში მალინ ოკერმანი Twitter-ზე
ავღანეთის პროვინციები

ავღანეთის პროვინციები — პროვინცია არის პირველი დონის ადმინისტრაციული ერთეული ავღანეთში. ქვეყანა სულ დაყოფილია 34 პროვინციად, რომლებიც თავის მხრივ იყოფა 398 რაიონად. ავღანეთის ადმინისტრაციული დაყოფა Statoids.com-ზე ↑ References and details on data provided in the table can be found within the individual provincial articles. ↑ ISO 3166-2:AF (ISO 3166-2 codes for the provinces of Afghanistan)
ჩაბი პრიეტო

ჩაბიერ „ჩაბი“ პრიეტო არგარატე (ესპ. Xabier 'Xabi' Prieto Argarate; 29 აგვისტო, 1983, სან-სებასტიანი, ესპანეთი) — ესპანელი ფეხბურთელი, მთელი კარიერა თამაშობდა „რეალ სოსიედადში“, მარჯვენა ნახევარმცველის პოზიციაზე. კარიერა დაასრულა 2018 წელს. ჩაბი პრიეტოს დებიუტი სოსიედადში 2003 წლის 8 ოქტომბერს შედგა, „ოსასუნას“ წინააღმდეგ გამართულ საშინაო შეხვედრაში, სადაც 1-0 იმარჯვეს. 2013 წლის 6 იანვარს, მან მადრიდის „რეალთან“ ჰეთ-თრიკი შეასრულა, თუმცა მისმა გუნდმა 4-3 წააგო. განმეორებით შეხვედრაში, ანოეტაზე, პრიეტომ დუბლი შეასრულა. 2012-13 წლის სეზონში, მისმა გუნდმა ესპანეთის ჩემიონატში მე-4 ადგილი დაიკავა და ჩემპიონთა ლიგაზე გავიდა. ჩაბი პრიეტოს აქვს შესანიშნავი დრიბლინგი, ასევე მას შესანიშნავად შეუძლია 11 მეტრიანის შესრულება. ვიკისაწყობში არის გვერდი თემაზე: ჩაბი პრიეტო პროფილი Transfermarkt-ზე (ინგლისური) პროფილი Soccerway-ზე (ინგლისური)
JFK

JFK — რეჟისორ ოლივერ სტოუნის მხატვრული ფილმი, რომელიც ასახავს აშშ-ის პრეზიდენტ ჯონ კენედის მკვლელობის ალტერნატიულ გამოძიებას, რომელიც ნიუ-ორლეანის ოლქის პროკურორმა, ჯიმ გერისონმა აწარმოა. სტოუნის აზრით კენედის მკვლელობის გამოძიების ოფიციალური ვერსია საშინელი ტყუილი იყო და ის საკუთარ ფილმს სიმართლის ძიების დასაწყისად მიიჩნევდა. ყურადღება!  ქვემოთ მოყვანილია სიუჟეტის და/ან დასასრულის დეტალები. 1963 წელს ჯონ კენედის მკვლელობა ამერიკისთვის შოკისმომგვრელი იყო. პოლიცია აკავებს ეჭვმიტანილ ლი ჰარვი ოსვალდს, რომელსაც მალევე კლავენ. ნიუ-ორლეანის საოლქო პროკურორი ჯომ გერისონი უორენის კომისიის დასკვნით ინტერესდება და საქმეში ბევრ შეუსაბამობასა და შეცდომას პოულობს. თორმეტი მთავარი მოწმის სიკვდილი გერისონს უბიძგებს, დამოუკიდებელი გამოძიება აწარმოოს. მისი მიზანია, გაიგოს, რატომ და ვინ მოკლა კენედი. გერისონი მიდის დასკვნამდე, რომლის მიხედვითაც მკვლელობა ცენტრალური სადაზვერვო სამმართველოს, პენტაგონისა და სხვა გავლენიანი უწყებების შეთქმულების შედეგი იყო. კევინ კოსტნერი — ჯიმ გერისონი ტომი ლი ჯონსი — კლეი შოუ ჯოუ პეში - დევიდ ფერი გერი ოლდმენი — ლი ჰარვი ოსვალდი კევინ ბეიკონი — ვილი ო'კიფი ჯეკ ლემონი — ჯეკ მარტინი ჯეი ოლკატ სენდერსი — ლუ ივონი სისი სპეისეკი — ლიზ გერისონი დონალდ საზერლენდი — პოლკოვნიკი იქსი ოსკარი საუკეთესო ოპერატორი: რობერტ რიჩარდსონი საუკეთესო მონტაჟი: ჯონ ჰაჩინგი, პიეტრო სკალია ოქროს გლობუსი საუკეთესო რეჟისორი: ოლივერ სტოუნი BAFTA საუკეთესო ხმა საუკეთესო მონტაჟი: ჯონ ჰაჩინგი, პიეტრო სკალია „JFK“ — კინოფილმების ინტერნეტ-მონაცემთა ბაზა (ინგლისური) „JFK“ — Allmovie-ზე „JFK“ — Rotten Tomatoes JFK and the Unspeakable by Oliver Stone, The Huffington Post, July 23, 2009 ↑ Reeves, Phil (1992-01-20). „Top award for Kennedy film“. The Independent. p. 12.
კლაუდიო ბრავო

კლაუდიო ანდრეს ბრავო მუნიოსი (ესპ. Claudio Andrés Bravo Muñoz; დ. 13 აპრილი, 1983, ვილუკო, ჩილე) — ჩილელი ფეხბურთელი, საფეხბურთო კლუბ „რეალ ბეტისისისა“ და ჩილეს ეროვნული ნაკრების მეკარე. კლაუდიო ბრავო თავდაპირველად მამამ „კოლო-კოლოს“ სკოლაში მიიყვანა. მისი დებიუტი პროფესიონალურ ფეხბურთში 2002 წელს შედგა. „კოლო-კოლოს“ ძირითადმა მეკარემ ედუარდო ლობოსმა ტრავმა მიიღო და კლაუდიო მის ნაცვლად შევიდა მოედანზე. ჩილეს ჩემპიონატში გამარჯვების შემდეგ, 2006 წელს, კლაუდიო ბრავო „რეალ სოსიედადში“ გადაბარგდა, სადაც 2014 წლამდე ითამაშა. შემდეგ კი „ბარსელონაში“ გადავიდა. 2006-2007 წლის სეზონში ბრავომ 5-წლიანი კონტრაქტი გააფორმა ესპანურ „რეალ სოსიედადთან“. ის გახდა ესპანეთის ლა ლიგის ყველაზე ახალგაზრდა მეკარე. 2010 წლის 14 თებერვალს ბრავომ თავის კარიერაში პირველი გოლი გაიტანა, საჯარიმო დარტყმით, „ხიმნასტიკი“ს კარში. ცოტა ხნის შემდეგ მან ტრავმა მიიღო და სეზონის ბოლომდე ჩამოშორდა მოედანს. 2012-13 წლის სეზონში, კლაუდიო ბრავო გუნდთან ერთად ესპანეთის ჩემპიონატში მე-4 ადგილზე გავიდა და მომდევნო სეზონში უეფა-ს ჩემპიონთა ლიგაზე დაიწყო თამაში. 2014 წლის 18 ივნისს 4 წლიანი კონტრაქტი გააფორმა კატალონიის „ბარსელონასთან“, მისი ტრანსფერი კლუბს 12 მილიონი ევრო დაუჯდა. ალექსის სანჩესის შემდეგ ბრავო არის მეორე ჩილელი ფეხბურთელი, რომელსაც „ბარსელონას“ რიგებში აქვს ნათამაშები. გუნდთან ერთად სეზონის დაწყებისთანავე მან დაამყარა რეკორდი, 8 მატჩში (720 წუთი) გოლი არ გაუშვია. კოლო-კოლო:(1) ჩილეს ჩემპიონი (1): 2006 რეალ სოსიედადი:(1) სეგუნდა დივიზიონი: 2009-10 ბარსელონა:(8) ესპანეთის ჩემპიონატი: 2014–15, 2015–16 ესპანეთის თასი: 2014–15, 2015–16 ესპანეთის სუპერთასი: 2016 უეფა-ს ჩემპიონთა ლიგა: 2014–15 უეფა-ს სუპერთასი: 2015 მსოფლიო საკლუბო ჩემპიონატი: 2015 მანჩესტერ სიტი:(6) პრემიერ ლიგა: 2017–18, 2018–19 ინგლისის ლიგის თასი: 2017–18, 2018–19 ინგლისის ასოციაციის თასი: 2019 ინგლისის სუპერთასი: 2018 ჩილე:(2) კოპა ამერიკა: 2015, 2016 ვიკისაწყობში არის გვერდი თემაზე: კლაუდიო ბრავო Claudio Bravo — ფიფას ჩანაწერი[დაარქივებული] პროფილი ბარსელონას ოფიციალურ საიტზე პროფილი BDFutbol-ზე პროფილი National-football-teams.com-ზე ↑ http://news.bbc.co.uk/sport2/hi/football/world_cup_2010/groups_and_teams/team/chile/claudio_bravo ↑ http://www.soccerbase.com/players/player.sd?player_id=38643 ↑ http://www.goal.com/en/people/chile/3327/claudio-bravo
ნურ მუჰამედ თარაქი

ნურ მუჰამედ თარაქი (პუშტუ نور محمد ترکۍ; დ. 15 ივლისი, 1917 — გ. 9 ოქტომბერი, 1979) — ავღანეთის საზოგადო, პოლიტიკური და სახელმწიფო მოღვაწე; მწერალი, ჟურნალისტი. სახალხო დემოკრატიული პარტიის ცენტრალური კომიტეტის გენერალური მდივანი. აპრილის რევოლუციის შემდეგ ხელისუფლებაში მოდის და ხდება რევოლუციური საბჭოს თავმჯდომარე და ავღანეთის პრემიერ-მინისტრი (1978-1979 წწ.), ატარებდა მარქსიზმის პოლიტიკას ქვეყანაში. დაამხეს 1979 წელს და მალევე საიდუმლო ვითარებაში გარდაიცვალა. History of the brief period of Communist-controlled Government in Afghanistan დაარქივებული 2008-04-05 საიტზე Wayback Machine. (ინგლისური) Biography of President Taraki დაარქივებული 2008-02-21 საიტზე Wayback Machine. at Afghanland.com (ინგლისური) Telephone Conversation Between Kosygin and Taraki (ინგლისური)
სტრატოვარიუსი

სტრატოვარიუსი (ინგლ. Stratovarius) — ფინური პაუერ მეტალ ჯგუფი ჰელსინკიდან, შექმნილი 1984 წელს. დაარსებიდან დღემდე ჯგუფს გამოშვებული აქვს 15 სტუდიური და ერთი საკონცერტო ალბომი. სტრატოვარიუსი ისეთ ჯგუფებთან ერთად, როგორიცაა Helloween, HammerFall, Gamma Ray, Rhapsody of Fire და ასევე ფინური პაუერ მეტალ ჯგუფი სონატა არქტიკა, ითვლება ერთ-ერთ გავლენიან და წამყვან ჯგუფად სიმფონიურ და პაუერ მეტალ ჟანრში. სტრატოვარიუსის შემადგენლობაში ხშირად ხდებოდა ცვლილებები, ტუომო ლასილას და დამაარსებელი გიტარისტის ტიმო ტოლკკის მიერ ჯგუფის დატოვების შემდეგ, შემადგენლობაში აღარ დარჩა არც ერთი ორიგინალური წევრი. ყველაზე ხანგრძლივ წევრად ითვლება ვოკალისტი ტიმო კოტიპელტო რომელიც ჯგუფში 1994 წელს მივიდა. მთავარი სტატია: სტრატოვარიუსის დისკოგრაფია. სტუდიური ალბომები: Fright Night (1989) Twilight Time (1992) Dreamspace (1994) Fourth Dimension (1995) Episode (1996) Visions (1997) Destiny (1998) Infinite (2000) Elements, Pt. 1 (2003) Elements, Pt. 2 (2003) Stratovarius (2005) Polaris (2009) Elysium (2011) Nemesis (2013) ოფიციალური საიტი სტრატოვარიუსი Last.fm-ზე
სტრიგოი

სტრიგოი (რუმ. Strigoi) — რუმინეთის ფოლკლორში არსებული მითოლოგიური არსება. კონკრეტულად კი ჯერ დამარხული, შემდეგ კი გაცოცხლებული გვამი, რომელიც ცოცხალი არსებების სისხლით იკვებებოდა. მისმა გამოჩენამ მთლიანი ევროპის სლავური სამყარო შეძრა. ვლახებს (რუმინელებისა და უნგრელების წინაპრებს), იმდენად სჯეროდათ და ეშინოდათ მათი, რომ საფლავების ექსჰუმაციას ატარებდნენ და სამარეში მწოლიარეს — ჯერ ვერცხლის ტყვიას ახლიდნენ ხოლო შემდეგ სარს უყრიდნენ. How Vampires Work. science.howstuffworks.com (ინგლისური)
ჰოხმატი

ჰოხმატი (გერმ. Hochmatt) — მთა შვეიცარიაში, ბერნის ალპებში. მდებარეობს ფრიბურის კანტონში, იაუნის მუნიციპალიტეტის სამხრეთით, გასტლოზენის ქედის დასავლეთ ნაწილში. Hochmatt on Hikr
შლუხბერგი

შლუხბერგი (გერმ. Schluchberg) — მთა შვეიცარიაში, ურნერის ალპებში, ობვალდენისა და ნიდვალდენის კანტონების საზღვარზე. წარმოადგენს შტორეგის უღელტეხილის ჩრდილოეთით მდებარე ქედის უმაღლეს მწვერვალს. Schluchberg on Hikr
შრატენფლუ

შრატენფლუ (გერმ. Schrattenfluh) — მთა შვეიცარიის ალპებში. მდებარეობს ემენტალის რეგიონის ზემო ნაწილში, ლუცერნის კანტონში. შედგება რამდენიმე მწვერვალისგან, რომელთანაგ უმაღლესი ზღვის დონიდან 2 092 მეტრზეა აღმართული. შეგიძლიათ იხილოთ მედიაფაილები თემაზე „შრატენფლუ“ ვიკისაწყობში. Schrattenfluh on Hikr
მონ-დე-ლ’არპილი

მონ-დე-ლ’არპილი (ფრანგ. Mont de l'Arpille) — მთა შვეიცარიაში, მონბლანის მასივში. მდებარეობს ქალაქ მარტინის სამხრეთ-დასავლეთით, ვალეს კანტონში. აღმართულია კოლ-დე-ლა-ფორკლას უღელტეხილის ჩრდილოეთით. Mont de l'Arpille on Hikr
რინდერბერგი

რინდერბერგი (გერმ. Rinderberg) — მთა შვეიცარიაში, ბერნის ალპებში. მდებარეობს ბერნის კანტონში, სოფელ გსტაადსა და სენტ-სტეფანის მუნიციპალიტეტს შორის. აღმართულია ვილდჰორნის მთის ჩრდილოეთით. ზამთრში, რინდერბერგი სამთო-სათხილამურო არეალს მიეკუთვნება. მისი მწვერვალის მახლობლად, ზღვის დონიდან 2 004 მეტრზე მდებარეობს საბაგიროს სადგური. Zweisimmen-Rinderberg cable car დაარქივებული 2008-06-18 საიტზე Wayback Machine. Rinderberg on Hikr
ტურნენი

ტურნენი (გერმ. Turnen) — მთა შვეიცარიაში, ბერნის ალპებში. გადაჰყურებს ზვიშენფლიუს მუნიციპალიტეტს. აღმართულია ზიმენტალის ხეობასა და დიმტიგენის მუნიციპალიტეტს შორის. Turnen on Hikr
ტრონი: ამბოხება

ტრონი: ამბოხება (ინგლ. Tron: Uprising) — ამერიკული ანიმაციური სამეცნიერო ფანტასტიკური ჟანრის ტელესერიალია, რომელიც „ტრონის“ ფრენჩაიზის ნაწილია. იგი ტელექსელ Disney XD-ზე (აშშ) 2012 წლის 18 მაისიდან 2013 წლის 28 იანვრამდე გადიოდა. სერიალის რეჟისორია ჩარლი ბინი, რომელიც მისი აღმასრულებელი ხელმძღვანელიც არის. ედვარდ კიტი, ადამ ჰოროვიცი და ჯასტინ პრინგერი არიან თანაპროდიუსერები. სერიალში ვითარდება მოვლენები, რომლებსაც ადგილი ჰქონდა ორ ფილმს, ტრონი და ტრონი: მემკვიდრეობა შორის. სულ გამოვიდა სერიალის 19 ეპიზოდი, მათ შორის - ერთი პილოტი. ↑ Wallace, Lewis. (November 4, 2010) Disney Plans Tron: Uprising Animated Show. Wired (ჟურნალი). ციტირების თარიღი: November 9, 2010. ↑ 预告片：创-崛起. TV Fantasy. დაარქივებულია ორიგინალიდან — აპრილი 9, 2023. ციტირების თარიღი: May 3, 2012. ↑ Michael Schneider (November 4, 2010). „Disney XD orders 'Tron: Legacy' toon“. Variety (ჟურნალი). ციტირების თარიღი: November 9, 2010. ↑ Graser, Marc. (May 20, 2012) 'Tron: Uprising' nurses a franchise. Variety. ციტირების თარიღი: May 20, 2012.
პეტერ გრაიციარი

პეტერ გრაიციარი (დ. 17 სექტემბერი, 1983) — სლოვაკი ფეხბურთელი, პოზიციით ნახევარმცველი. 2013 წელს თამაშობდა თბილისის „დინამოში“, მან გუნდი 21 ნოემბერს დატოვა. პეტერის სანაკრებო დებიუტი შედგა სლოვაკეთსა და ხორვატიის ეროვნული საფეხბურთო ნაკრებების ამხანაგური მატჩის მეორე ნახევარში -2007 წლის 16 ოქტომბერს. სლავია პრაღა გამბრინუს ლიგა: 2008/2009 დინამო თბილისი უმაღლესი ლიგა: 2012/2013 საქართველოს საფეხბურთო თასი: 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ გრაიციარმა დინამო დატოვა, „დინამოს“ ოფიციალური საიტი, 21 ნოემბერი, 2013.
ლინდზი ანდერსონი

ლინდზი ანდერსონი (Lindsay Anderson, დ. 17 აპრილი, 1923 — გ. 30 აგვისტო, 1994) — ინდოეთში დაბადებული ინგლისელი კინოს თეატრისა და დოკუმენტური ფილმების რეჟისორი, კინოკრიტიკოსი, ბრიტანული ახალი ტალღის წარმომადგენელი. ცნობილია მიკ ტრევისის შესახებ გადაღებული ტრილოგიით, სადაც თანამშრომლობდა სცენარისტ დევიდ შერვინთან და მსახიობ მალკოლმ მაკდაუელთან. მაკდაუელმა მის შესახებ 2007 წელს გადაიღო დოკუმენტური ფილმი. 1968 - თუ... (f.... ) 1973 - ო, იღბლიანო! (O Lucky Man!) 1982 - ჰოსპიტალი ბრიტანეთი (Britannia Hospital) Lindsay Anderson - A Celebration[მკვდარი ბმული] Lindsay Anderson კინოფილმების ინტერნეტ-მონაცემთა ბაზაში The Lindsay Anderson Memorial Foundation The Lindsay Anderson Archive at Stirling University, Scotland დაარქივებული 2012-02-06 საიტზე Wayback Machine. Lindsay Anderson Bibliography (via UC Berkeley)
ბაბრაქ ქარმალი

ბაბრაქ ქარმალი (პუშტუ ببرک کارمل, დაბადებით სულთან ჰუსეინი; დ. 6 იანვარი, 1929, ქაბული, ავღანეთი — გ. 3 დეკემბერი, 1996, მოსკოვი, რუსეთი) — ავღანეთის დემოკრატიული რესპუბლიკის რევოლუციური საბჭოს თავმჯდომარე (სახელმწიფოს მეთაური) 1979-1986 წლებში. ქვეყნის პრემიერ-მინისტრი 1979–1981 წლებში. სახალხო დემოკრატიული პარტიის წევრი 1965 წლიდან. აპრილის რევოლუციის შემდეგ რევოლუციური საბჭოს თავმჯდომარის მოადგილეა, ხოლო იმავე წლის ზაფხულიდან ავღანეთის ელჩი ჩეხოსლოვაკიაში. 1978 წლის შემოდგომაზე ბრალი დასდეს ანტისამთავრობო შეთქმულების ორგანიზებაში და გადააყენეს თანამდებობიდან. დარჩა ემიგრაციაში. 1979 წელს, ავღანეთში საბჭოთა ჯარების შესვლის შემდეგ გახდა სახალხო დემოკრატიული პარტიის ცკ-ს გენერალური მდივანი, რევოლუციური საბჭოს და მინისტრთა კაბინეტის თავმჯდომარე. 1986 წელს გადააყენეს ჯანმრთელობის მდგომარეობის გამო და შეუნარჩუნეს პოლიტბიუროს წევრობა. ვიკისაწყობში არის გვერდი თემაზე: ბაბრაქ ქარმალი ბაბრაქ ქარმალის ბიოგრაფია
ყუნდუზი

ყუნდუზი (დარი. کندوز ყონდუზი, პუშტუ کندوز) — ქალაქი ავღანეთის ჩრდილოეთ ნაწილში. მდებარეობს ყუნდუზის პროვინციაში და წარმოადგენს მისსავე ადმინისტრაციულ ცენტრს. ქალაქის მოსახლეობა 2006 წლის მონაცემებით შეადგენს 250 000 კაცს. ავღანეთის ქალაქების სია მოგესალმებით ყუნდუზში დაარქივებული 2012-07-16 საიტზე Wayback Machine.
სუ-47

სუ-47 „ბერკუტი“ (რუს. Су-47 Беркут) — სუხოის საკონსტრუქტორო ბიუროს მიერ შექმნილი ექსპერიმენტარული ზებგერითი გამანადგურებელი თვითმფინავი. თვითმფრინავს განასხვავების მისი ფრთების მოყვანილობა, რომელიც მას შესანიშნავ მანევრულობას სძენს. მიუხედავას იმისა, რომ თვითმფრინავი არასდროს ჩაშვებულა სერიულ წარმოებაში, ის იყო მაღალტექნოლოგიური პროტოტიფი, რომლის ტექნოლოგიებიც მოგვიანებით გამოიყენეს 4.5 თაობის სუ-35 მრავალფუნქციური საბრძოლო თვითმფრინავში და 5 თაობის სუხოის საკონსტრუქტორო ბიუროს მიერ წარმოებულ პაკ-ფა ტიპის სტელსის მრაფალფუნქციურ გამანადგურებელში. ეკიპაჟი: 1 ადამიანი სიგრძე: 22.6 მ ფრთების ზომა: 16.7 მ სიმაღლე: 6.4 მ ფრთების ფართობი: 56 მ² ცარიელის მასა: 19500 კგ ნორ. ფრენის მასა:26500 კგ მაქს. ფრენის მასა: 38500 კგ საწვავის მასა: 12000 კგ მაქსიმალური სიჩქარე: 1.65 მახი (1,717 კმ/სთ) ზღვის დონეზე: 1.16 მახი (1,400 კმ/სთ) საკრუიზო სიჩქარე: დაპროექტებულია (1,800 კმ/სთ) დიაპაზონი: 3,300 კმ ფრენის სიმაღლე: 18,000 მ ფრთების დათვირთვა: 360 კგ/მ² სუ-47-ის ისტორია] სუ-47-ს შექმნა] დაარქივებული 2012-10-27 საიტზე Wayback Machine.
ბადახშანის პროვინცია

ბადახშანის პროვინცია (დარი. بدخشان Badaxšān, პუშტუ بدخشان) — პროვინცია ჩრდილო-აღმოსავლეთ ავღანეთში. ბადახშანის ისტორიული ოლქის ნაწილი. ფართობი — 44 059 კმ². მოსახლეობა — 904 700 ადამიანი (2012). დედაქალაქი — ფაიზაბადი. ადმინისტრაციულად იყოფა 29 რაიონად. ბადახშანზე ძველად გადიოდა აბრეშუმის დიდი გზა. ბადახშანს და ფანჯშირს ვერ აკონტროლებდნენ თალიბები. ავღანეთის პროვინციები ვახჯირის უღელტეხილი მთიანი ბადახშანის ავტონომიური ოლქი ↑ Argo Centre ↑ Baharak District ↑ Draim District ↑ Faiz Abad District (in Dari) ↑ Ishkashim District ↑ Jerm District ↑ Khash District ↑ Khowahan District ↑ Kishm District ↑ Keran Wa Menjan District ↑ Nusay District ↑ Shahr-e-Bozorg District ↑ Sheghnan District ↑ Shekay District ↑ Shuhada District ↑ Tushkan District ↑ Wakhan District ↑ Wardoj District ↑ Yaftal Sofla District ↑ Yamgan District ↑ Zibak District